పురాణం సతీశ్ కుమార్

పురాణం సతీశ్ కుమార్ తెలంగాణ రాష్ట్రానికి చెందిన రాజకీయ నాయకుడు, తెలంగాణ శాసనమండలి సభ్యుడు. ఆయన 2015లో జరిగిన తెలంగాణ శాసనమండలి ఎన్నికల్లో ఆదిలాబాద్ స్థానిక సంస్థల ఎమ్మెల్సీగా ఏకగ్రీవంగా ఎన్నికయ్యాడు.ఆయన 2018లో శాసనసభలో పబ్లిక్ అండర్ టేకింగ్స్ కమిటీ సభ్యుడిగా ఉన్నాడు.

జననం, విద్యాభాస్యం
పురాణం సతీశ్  తెలంగాణ రాష్ట్రం,  మంచిర్యాల  జిల్లా ,  కోటపల్లి గ్రామంలో 1964, నవంబరు 9న పురాణం శ్యామసుందర్ రావు, శోభ దంపతులకు జన్మించాడు. ఆయన ఆదిలాబాద్ లోని సంజయ్ గాంధీ ప్రభుత్వ పాలిటెక్నిక్ కాలేజీలో 1984లో పాలిటెక్నిక్ పూర్తి చేశాడు.

రాజకీయ జీవితం
పురాణం సతీష్ 1987లో తెలుగుదేశం పార్టీ ద్వారా రాజకీయ రంగ ప్రవేశం చేశాడు. ఆయన  1995లో ఎంపీటీసీగా, 1997లో టీడీపీ జిల్లా కార్యదర్శిగా, 1998లో చెన్నూర్ మార్కెట్ కమిటీ చైర్మన్‌గా, టీడీపీలో ఆదిలాబాద్ జిల్లా తెలుగు యువత అధ్యక్షుడిగా వివిధ హోదాల్లో పని చేశాడు. పురాణం సతీష్ తెలంగాణ ఉద్యమ సమయంలో 2008, ఫిబ్రవరి 7న తెలుగుదేశం పార్టీ కి రాజీనామా చేసి తెలంగాణ రాష్ట్ర సమితి పార్టీలో చేరాడు. ఆయన టీఆర్‌ఎస్ రాష్ట్ర కార్యదర్శిగా, పొలిట్ బ్యూరో సభ్యుడిగా, 2010 నుంచి ఆదిలాబాద్ తూర్పు జిల్లా అధ్యక్షుడిగా పని చేశాడు. ఆయన 2015లో జరిగిన తెలంగాణ శాసనమండలి ఎన్నికల్లో ఆదిలాబాద్ స్థానిక సంస్థల నియోజకవర్గం నుండి ఎమ్మెల్సీగా ఏకగ్రీవంగా ఎన్నికయ్యాడు. 

పురాణం సతీష్ 2024 మార్చి 30న తెలంగాణ రాష్ట్ర కాంగ్రెస్ వ్యవహారాల ఇన్ఛార్జీ దీపాదాస్ మున్షీ, ముఖ్యమంత్రి రేవంత్ రెడ్డి సమక్షంలో బీఆర్ఎస్ ను వీడి కాంగ్రెస్ పార్టీలో చేరాడు.

మూలాలు

వర్గం:1964 జననాలు
వర్గం:మంచిర్యాల జిల్లా రాజకీయ నాయకులు
వర్గం:మంచిర్యాల జిల్లా వ్యక్తులు
వర్గం:తెలంగాణ శాసనమండలి సభ్యులు
వర్గం:భారత జాతీయ కాంగ్రెస్ నాయకులు
వర్గం:భారత్ రాష్ట్ర సమితి మాజీ నాయకులు